আমাণ্ডা পামাৰ

আমাণ্ডা মেককিনন পামাৰ (ইংৰাজী: Amanda MacKinnon Palmer; জন্ম: ৩০ এপ্ৰিল ১৯৭৬) এগৰাকী আমেৰিকান গায়িকা, গীতিকাৰ, সংগীতজ্ঞ আৰু পৰিবেশন শিল্পী। তেওঁ ড্ৰেছডেন ডলছ যুটিৰ মুখ্য কণ্ঠশিল্পী, পিয়ানোবাদক আৰু গীতিকাৰ। The web page also has audio and a transcript of the interview, and links to several of their songs. তেওঁ একক শিল্পী হিচাপে গীত পৰিবেশন কৰে আৰু ইভেলিন ইভেলিন নামৰ যুটিৰ সদস্য আৰু আমাণ্ডা পামাৰ (Amanda Palmer) আৰু গ্ৰেণ্ড থেফ্ট অৰ্কেষ্ট্ৰাৰ (Grand Theft Orchestra) মুখ্য গায়িকা আৰু গীতিকাৰ আছিল। তেওঁক গীতৰ অসংখ্য অনুৰাগী আছে আৰু তেওঁক সামাজিক অনুদান গ্ৰহণৰ বাবে ৱেবছাইটৰ ব্যৱহাৰ জনপ্ৰিয় কৰা প্ৰথম সংগীত শিল্পীসকলৰ ভিতৰত অন্যতম বুলি গণ্য কৰা হয়।

প্ৰাৰম্ভিক জীৱন আৰু শিক্ষা
আমাণ্ডা মেককিনন পামাৰৰ জন্ম হৈছিল নিউয়ৰ্ক চহৰৰ মাউণ্ট চিনাই হাস্পতালত, আৰু ডাঙৰ-দীঘল হৈছিল মেছাচুচেটছৰ লেক্সিংটনত। তেওঁৰ পিতৃ এজন পদাৰ্থবিজ্ঞানী আৰু মাক আছিল এগৰাকী কম্পিউটাৰ প্ৰগ্ৰেমাৰ। এবছৰ বয়সত তেওঁৰ পিতৃ-মাতৃৰ বিবাহ বিচ্ছেদ হৈছিল আৰু সৰুতে তেওঁ দেউতাকক খুব কমেইহে দেখা পাইছিল। পামাৰে তেওঁৰ পিতৃ-মাতৃক "মধ্য-উচ্চ শ্ৰেণী" বুলি বৰ্ণনা কৰিছে।

লেক্সিংটন হাইস্কুলত পঢ়ি নাটক বিভাগৰ সৈতে জড়িত আছিল আৰু পিছলৈ ৱেছলিয়ান বিশ্ববিদ্যালয়ত নাট্য বিষয়ত অধ্যয়ন কৰিছিল আৰু ইক্লেক্টিক ছ'চাইটিৰ সদস্য আছিল। ১৯৯৯ চনত পামাৰে ষ্ট্ৰীট থিয়েটাৰ (বাটৰ নাট) আৰু থিয়েটাৰ শ্ব' প্ৰদৰ্শনৰ প্ৰতি নিয়োজিত এটা পৰিবেশন গোট শ্বেড'বক্স কালেকটিভ প্ৰতিষ্ঠা কৰে। 

১৯৯৮ চনত ৱেছলিয়ান বিশ্ববিদ্যালয়ৰ পৰা স্নাতক ডিগ্ৰী লাভ কৰা পামাৰে কেইবাবছৰ ধৰি মেছাচুচেটছৰ কেম্ব্ৰিজ, এডিনবাৰ্গ; বাৰ্লিন; মেলবৰ্ণ আদি ঠাইত এইট ফীট ব্ৰাইড নামৰ এটা জীৱন্ত মূৰ্তি হিচাপে বাস্কিং (পদপথৰ অভিনয়) কৰিছিল।

তথ্য সংগ্ৰহ

শ্ৰেণী:আমেৰিকান কণ্ঠশিল্পী